_:nde096ee5835342e29d2540aad567b3dfxb0
<http://schema.org/articleBody>
"চ্যারিটি দাবা ম্যাচে বিশ্বনাথন আনন্দকে হারিয়ে দিয়েছিলেন। তখনই ভ্রূ কুঁচকেছিলেন অনেকে। এবার জেরোধার সহ-প্রতিষ্ঠাতা নিখিল কামাথ স্বীকার করলেন, অসৎ উপায়ে পাঁচবারের বিশ্ব চ্যাম্পিয়ন হারিয়েছেন। সেজন্য ক্ষমাও চেয়ে নেন তিনি।টুইটারে স্টক ব্রোকার সংস্থার সহ-প্রতিষ্ঠাতা জানান, ছেলেবেলা থেকেই আনন্দের সঙ্গে দেখা করার স্বপ্ন ছিল। গত রবিবার চ্যারিটি ম্যাচের সৌজন্যে সেই স্বপ্নপূরণ হয়। তিনি বলেন, ‘এটা হাস্যকর যে অনেকেই ভাবছেন আমি সত্যি ভিশি স্যারকে (বিশ্বনাথন আনন্দ) দাবা ম্যাচে হারিয়েছি। সেটা অনেকটা এরকম হবে যে আমি ঘুম থেকে উঠে উইসেন বোল্টকে ১০০ মিটার স্প্রিন্টে হারাচ্ছি।’ নিখিলের দাবি, বিশ্লেষক, কম্পিউটারের থেকে সাহায্য পেয়েছেন তিনি। কিন্তু 'এটা অত্যন্ত বোকামির নিদর্শন। আমি বুঝতে পারিনি যে এই কারণে এত বিভ্রান্তি তৈরি হতে পারে। ক্ষমাপ্রার্থী।'&nbsp;\t\r\nতাতে অবশ্য বিতর্ক পিছু ছাড়ছে না নিখিলের। ইতিমধ্যে কোটিপতি ব্যবসায়ীর অ্যাকাউন্ট ব্যান করে দিয়েছে চেস.কম। যে ভার্চুয়াল প্ল্যাটফর্মে সেই দাবা ম্যাচ হয়েছিল। সংস্থার তরফে জানানো হয়েছে, ফেয়ার প্লে গুরুত্বপূর্ণ। প্রতিটি ম্যাচের ক্ষেত্রে তা বজায় রাখা হয়। কড়া প্রতিক্রিয়া দিয়েছে অল ইন্ডিয়া চেস ফেডারেশনও। সংস্থার সচিব ভরত চৌহান জানান, এরকম ঘটনা অত্যন্ত দুর্ভাগ্যজনক। কেউ এরকম কম্পিউটারের সাহায্য নেবেন, সেটা মোটেও গ্রহণযোগ্য নয়। চ্যারিটি ম্যাচে যে কেউ এরকম করতে পারেন, তা ভাবা যায়নি।পুরো ঘটনায় রীতিমতো বিরক্ত হয়েছেন আনন্দ। নিখিলের সেই বিবৃতির প্রত্যুত্তর দেন পাঁচবারের বিশ্ব চ্যাম্পিয়ন। তিনি বলেন, অর্থ জোগাড়ের জন্য রবিবার ম্যাচ হয়েছিল। 'খেলার নৈতিকতা বজায় রেখে সেটা বেশ মজাদার অভিজ্ঞতা হয়েছিল। আমি শুধু পজিশন ধরে খেলেছি। সবাইয়ের থেকে সেটাই আশা করি। '\t\r\n"
<https://bangla.hindustantimes.com/sports/zerodha-co-founder-admits-using-unfair-means-to-beat-viswanathan-anand-in-charity-chess-match-31623675801926.html>